open-index/open-wikipedia-markdown huggingface dataset:
სტრეიზანდის ეფექტი

[მინი|ფოტო გადაღებული California Coastal Records Project პროექტის ფარგლებში, რომელზეც გამოსახულია [ბარბრა სტრეიზანდი|ბარბრა სტრეიზანდის მფლობელობაში მყოფი აპარტამენტები. ]]
**სტრეიზანდის ეფექტი** () — ფენომენი, რომლის დროსაც რაიმე ინფორმაციის წაშლის მცდელობას მივყავართ ამ ინფორმაციის ფართოდ გავრცელებისაკენ, უმეტესწილად ინტერნეტის მეშვეობით. მაგალითად, ფოტოს, ვიდეოსა და სხვა ფაილებთან წვდომის შეზღუდვას მივყავართ აღნიშნული ფაილების დუბლირებასა და მათ ფართო გავრცელებასთან. 

ტერმინი „სტრეიზანდის ეფექტი“ ცნობილი გახდა 2003 წლიდან, როდესაც ბარბრა სტრეიზანდმა მიმართა სასამართლოს, რათა ფოტოგრაფ კენეტ ალდემანისგან 50 მილიონი დოლარის კომპენსაცია მიეღო, რადგან ამ უკანასკნელმა საიტზე Pictopia.com განათავსა სტრეიზანდის სახლის ფოტოსურათი.   

2004 წლის მაისში სასამართლომ სტრეიზანდის მოთხოვნილებები არ დააკმაყოფილა და ბარბრას დააკისრა ალდემანის სასამართლო ხარჯების დაფარვა. 

შემდგომში ჟურნალისტმა პოლ როჯერსმა შენიშნა, რომ სასამართლო დავის წყალობით სტრეიზანდის სახლი ძალზედ პოპულარული გახდა ინტერნეტში. 

## იხილეთ აგრეთვე 
* კობრის ეფექტი 
* ჰეროსტრატე

## რესურსები ინტერნეტში
*The perils of the Streisand effect Parkinson, Justin. BBC News, July 31, 2014.

კატეგორია:ინტერნეტ კულტურა
კატეგორია:ეპონიმები
ნეპალის ადმინისტრაციული დაყოფა

[right|200px|[ნეპალის ადმინისტრაციული დაყოფა]]

**ფედერაციული დემოკრატიული რესპუბლიკა ნეპალი** () —— ქვეყანა, რომელიც მდებარეობს სამხრეთ აზიაში, ჩინეთსა და ინდოეთს შორის. ადმინისტრაციულად ნეპალი იყოფა პროვინციებად, რაიონებად, სოფლის განვითარების კომიტეტებად, მიტროპოლიტურ ტერიტორიებად და მუნიციპალიტეტებად.

## ნეპალის პროვინციები 
2015 წლის 20 სექტემბრის მონაცემებით, ნეპალი დაყოფილია 7 პროვინციად. ეს განსაზღვრულია ახალი კონსტიტუციის მიხედვით, სადაც არსებული რაიონების დაჯგუფა ქმნის პროვინციას.

left|350px|thumb|ნეპალის პროვინციები

## ნეპალის რაიონები 
**ნეპალი** დაყოფილია 75 რაიონად.

left|350px|thumb|ნეპალის რაიონები

## ნეპალის ქალაქები და მუნიციპალიტეტები 
მუნიციპალიტეტი არის ქალაქი, რომელიც აკმაყოფილებს მინიმუმ მინიმალურ კრიტერიუმებს მოსახლეობის და ინფრასტრუქტურის განხრით, მაშინ იგი ცხადდება მუნიციპალიტეტად მთავრობის მიერ. ნეპალში არსებობს 130 მუნიციპალიტეტი, მათ შორის 72 ახალი, რომელიც დაემატა 2014 წლის მაისში.

დედაქალაქი კატმანდუ არის მიტროპოლიტი ქალაქი და არსებობს სხვა ოთხი ქვე-მიტროპოლიტი ქალაქი: ბირატნაგარი, პოხარა, ლალიტპური და ბირგანჯი.

## სქოლიო
კატეგორია:ნეპალის ადმინისტრაციული დაყოფა
აბდაუბდა მუსიკის ნაცვლად

**„აბდაუბდა მუსიკის ნაცვლად“** () — 1936 წლის 28 იანვარს გაზეთ „პრავდაში“ გამოქვეყნებული სტატია, რომელიც ეხებოდა დიმიტრი შოსტაკოვიჩის ოპერას სახელად „მცენსკის ოლქის ლედი მაკბეტი“. აღნიშნულ სტატიაში მკაცრად იყო გაკრიტიკებული ოპერა, როგორც „ანტიეროვნული“ და „ფორმალისტური“.

სტატია ხელმოწერის გარეშე იყო გამოქვეყნებული, რის გამოც ვარაუდობდნენ, რომ ავტორი შეიძლება ყოფილიყო თავად სტალინი, თუმცა, არქივში დღემდე არსებული ინფორმაციით სტატია ეკუთვნის რუს პუბლიცისტ დავიდ ზასლავსკის. 

## სქოლიო
კატეგორია:რუსეთის მუსიკის ისტორია
კატეგორია:რუსული სიტყვები და ფრაზები
კატეგორია:ცენზურა საბჭოთა კავშირში
მონტი ჰოლის პარადოქსი

მარჯვნივ|მინი|ავტომობილის ძიებაში მოთამაშე ირჩევს პირველ კარს. შემდგომ წამყვანი აღებს მესამე კარს, რომლის მიღმაც იმყოფება თხა მოთამაშეს სთავაზობს არჩევანი შეცვალოს მეორე კარის საასრგებლოდ. ღირს თუ არა წინადადებაზე დათანხმება?
**მონტი ჰოლის პარადოქსი** — ალბათობის თეორიის ერთ-ერთი ყველაზე ცნობილი ამოცანა, რომლის ამოხსნაც ერთი შედევით საღ აზროვნებას ეწინააღმდეგება. 

ამოცანა ფორმულირდება, როგორც თამაშის აღწერა და ეყრდნობა ცნობილ ამერიკულ ტელეშოუს "Let’s Make a Deal", რომლის წამყვანის მიხედვითაც ეწოდა სახელი. 

მოთამაშისთვის თავიდანვეა ცნობილი შემდეგი წესები: ავტომობილი მოთავსებულია ერთ-ერთი კარის უკან; წამყვანმა აუცილებლად უნდა გააღოს კარი, რომლის მიღმაც არის თხა (და არა ის კარი, რომელიც მოთამაშემ აირჩია) და შესთავაზოს მოთამაშეს არჩევანის შეცვლა; თუ წამყვანს აქვს არჩევანის საშუალება, რომელიც კარი გააღოს, ის აუცილებლად ირჩევს ნებისმიერ მათგანს თანაბარი ალბათობით.

## რესურსები ინტერნეტში
* Monty Hall  DMOZ-ზე

კატეგორია:ალბათობის თეორია
ანარქისტის კულინარიული წიგნი

***ანარქისტის კულინარიული წიგნი*** () — სახელმძღვანელო, რომელშიც აღწერილია თუ როგორ დავამზადოთ სახლის პირობებში სხვადასხვა ასაფეთქებელი მოწყობილობები, ცეცხლსასროლი იარაღები, შხამები და ა.შ.

1960-იანებში დაწერილი და 1971 წელს გამოსული წიგნი, რომელშიც ავტორმა უილიამ პაუელმა გამოხატა პროტესტი ამერიკის მიერ ვიეტნამში წამოწყებული ომის გამო. სახელწოდების მიუხედავად წიგნი არ არის კავშირში ანარქისტულად მოძრაობასთან. თავდაპირველად წიგნი შეიცავდა შემდეგ განყოფილებებს: ასაფეთქებლის დამზადება, ელექტრონიკა, ნარკოტიკული საშუალებები, ხელჩართულ ბრძოლაში გამოსაყენებელი ილეთები. წიგნმა თანდათანობით საკულტო სტატუსიც შეიძინა და განსაკუთრებით პოპულარული გახდა რადიკალურად განწყობილ ახალგაზრდებში.

2014 წლის 21 აპრილს „ანარქისტის კულინარიული წიგნი“ მოხვდა „ექსტრემისტული მატერიალების ფედერალურ სიაში“. 

## რესურსები ინტერნეტში
* ანარქისტის კულინარიული წიგნი  

## სქოლიო
კატეგორია:ტერორიზმი
კატეგორია:1971 წლის წიგნები
კატეგორია:ცენზურის მიერ აკრძალული წიგნები
თეთრი ვეფხვი

[მინი|თეთრი [ბენგალური ვეფხვი მადრიდის ზოოპარკში]]
**თეთრი ვეფხვი** — ბენგალური ვეფხვის პიგმენტაციური ნაირსახეობა თანდაყოლილი მუტაციით, რომელიც ბინადრობს ასამის, დასავლეთ ბენგალის და ბიჰარის შტატების ველურ ბუნებაში. განსაკუთრებით ხშირად გვხვდება სუნდერბანსის რეგიონსა და ყოფილი რეუას შტატის ტერიტორიაზე. თეთრი ვეფხვი არ განიხილება როგორც ცალკე ქვესახეობა. 

## სქოლიო
კატეგორია:ვეფხვები
ჯონ ჰენრი (ფოლკლორი)

[მინი|240x240პქ|ჯონ ჰენრის ქანდაკება [დასავლეთი ვირჯინია|დასავლეთ ვირჯინიაში]]
**ჯონ ჰენრი** () — მითოლოგიური სახალხო გმირი აშშ-ში, შავკანიანი მუშა, რომელმაც გაიმარჯვა ორთქლის ძალისმიერ უროსთან დაპირისპირებაში, თუმცა ორგანიზმმა ვერ გაუძლო, გამოიფიტა და გარდაიცვალა. ლეგენდა ჩაისახა XIX საუკუნეში, როდესაც აქტიურად მიმდინარეობდა სარკინიგზო გზების განვითარება. უცნობია, არსებობდა თუ არა რეალურად ჯონ ჰენრი და შედგა თუ არა მსგავსი დაპირისპირება. ჯონ ჰენრისთან დაკავშირებული თქმულებები ასახული არის სხვადასხვა, პიესებში, წიგნებსა თუ რომანებში.

## რესურსები ინტერნეტში
* ჯონ ჰენრი, ამერიკული ხალხური ზღაპარი

## სქოლიო
კატეგორია:ამერიკული ხალხური მუსიკა
ბრიტანია (ალეგორია)

მინი|ბრიტანიის ქანდაკება პლიმუთში.
**ბრიტანია** — დიდი ბრიტანეთის პერსონიფიცირებული სიმბოლო.

წარმოადგენს ახალგაზრდა ქალბატონს კორინთოულ მუზარადში, ფარითა და პოსეიდონის სამკაპით ხელში. როგორც წესი, გამოისახება მჯდომარე ან ტალღებზე მოცურავე, წყლის თხილამურებით.

ბრიტანიის ფიგურა გამოჩნდა ჯერ კიდევ რომაელი კეისრების დროს. ბრიტანიის გამოსახულებას შევხვდებოდით ადრიანესა და ანტონიუს პიუსის მონეტებზეც. 

## რესურსები ინტერნეტში
* ბრიტანია ბრიტანულ მონეტებსა და მედლებზე 
კატეგორია:გაერთიანებული სამეფოს ეროვნული სიმბოლოები
კადუცეუსი

მარჯვნივ|მინი|კადუცეუსი
**კადუცეუსი **(), ან **კერიკიონი ** () — მაცნეთა კვერთხი ძველ ბერძნებსა და რომაელებში; სახელი ჰერმესის (მერკურის) კვერთხისა, რომელსაც მორიგების უნარი გააჩნდათ. მსგავსი სიმბოლოები ჰქონდათ სხვა უძველეს ხალხებსაც (იხ. ურეი, უაჯიტი). 

კადუცუესის სიმბოლო „☤“ შეგიძლიათ ნახოთ უნიკოდში, კატეგორიაში „სიმბოლოები, სხვები“ (U+2624 CADUCEUS) დაწყებული 1.1 ვერსიიდან და ზევით. HTML კოდი — `&#x26;#9764;`.

XIX საუკუნიდან ხშირად გამოიყენება, როგორც მედიცინის სიმბოლო, რაც გამოწვეული გავრცელებული შეცდომით, ერევათ რა ასკლეპიოსის კვერთხში. კადუცეუსის გამოსახულება, როგორც ვაჭრობის ღმერთის ატრიბუტი ასევე ხშირად გამოიყენება სხვადასხვა ქვეყნების სავაჭრო პალატების სიმბოლიკაშიც.  

## რესურსები ინტერნეტში
* კადუცეუსი ბროკჰაუზისა და ეფრონის ენციკლოპედიური ლექსიკონი 

კატეგორია:სიმბოლოები
სკოვილის სკალა

[მინი|წიწაკის სტენდი სკოვილის სკალითურთ, [ჰიუსტონი, ტექსასი.]]
**სკოვილის სკალა** — წიწაკის სიცხარის საზომი. სკალას სახელი ეწოდა მისივე გამომგონებლის, ამერიკელი ფარმაცევტის უილბურ სკოვილის მიხედვით. მის მიერ 1912 წელს შემუშავებული მეთოდი „სკოვილის ორგანოლეპტიკური ტესტის“ სახელითაა ცნობილი. სკოვილის სკალის მიხედვით დღესდღეობით ყველაზე ცხარე წიწაკად ითვლება „კაროლაინა რიპერი“, იგივე HP22B.

## რესურსები ინტერნეტში
* Wilbur Scoville NNDB-ზე

კატეგორია:სანელებლები
კატეგორია:საზომი ერთეულები
ლისისტრატე

[მინი|ლისისტრატე. [ობრი ბერდსლი, 1896]]
**ლისისტრატე** — არისტოფანეს კომედია, შექმნილი დაახლოებით ძვ. წ. ა. 411 წელს. კომედია მოგვითხრობს ქალბატონის შესახებ, რომელმაც ქალური „სექსუალური გაფიცვის“ მეშვეობით შეაჩერა ომი სპარტასა და ათენს შორის. 

კომედია იქმნებოდა ძალზედ დასუსტებული ათენის პირობებში. პელოპონესის ომი გრძელდებოდა და სპარტა ახალი ძლევამოსილი მოკავშირეებით ძლიერდებოდა, მათ შორის სპარსეთით. ამ დროს კომედიაში მშვიდობის ინიციატორებად გვევლინებიან მთელი საბერძნეთის ქალები და გოგონები, რომლებიც ძალიან დაღალა ამდენმა ომებმა და განშორებებმა. ქალები გაერთიანდნენ ათენელი ლისისტრატეს მეთაურობით და განმარტოვდნენ აკროპოლისში. იქ ჩაკეტილები უარს ამბობენ მამაკაცის ალერსზე მანამ, სანამ ბოლო არ მოეღება ომებს. მამაკაცების ყველა მცდელობა სიტუაციის შესაცვლელად სრულდება კრახით. 

## სიუჟეტი 
ლისისტრატეს (სიტყვასიტყვით „ომების დამანგრეველი“), მტკიცედ აქვს გადაწყვეტილი უაზრო ომის დასრულება და ათენის აკროპოლისის ირგვლივ კრებს ბერძენ ქალებს. იგი ქალებს სთავაზობს, სანამ ომს არ მოეღება ბოლო კაცებს შეხების უფლებაც კი არ მისცენ. ბევრი მცდელობის შემდეგ ქალები თანხმდებიან ლისისტრატეს წინადადებას, აკროპოლისში გამაგრდებიან და არ იკარებენ არავის. მოსახლეობა გაყოფილია ორ ნაწილად: ქალები და მოხუცები (ყველა ახალგაზრდა მამაკაცი ომშია წასული).

მამაკაცები ცდილობენ მშვიდობიან შეთანხმებას. ელჩები ხვდებიან ერთმანეთს და მიმდინარეობს მოლაპარაკებები. მოლაპარაკებებზე ჩნდება ლისისტრატეც. მამაკაცები განცვიფრებულნი არიან რა ლისისტრატეს ჭკუითა და სილამაზით, მალევე აღწევენ შეთანხმებას. გახარებული კაცები ცოლებთან ერთად სახლში ბრუნდებიან. 

## მსგავსი „სექსუალური გაფიცვის“ რეალური შემთხვევები 
2003 წელს ლიბერიაში ორგანიზაციამ „ლიბერიის ქალების მასობრივი აქცია მშვიდობისათვის“ ლეიმი გბოვის მეთაურობით მოაწყო "სექსუალური გაფიცვა", რამაც ხელი შეუწყო სამოქალაქო ომის შეწყვეტას. 

2006 წელს კოლუმბიაში ბანდიტების ცოლებმა და საყვარლებმა გამოაცხადეს „გადაჯვარედინებული ფეხების გაფიცვა“, რათა ბანდებს შორის სისხლიანი გარჩევები აღეკვეთათ. 2010 წელს მკვლელობების რიცხვი ქალაქ პერეირაში 26,5 %-ით შემცირდა. 

2009 წელს კენიაში ქალთა ორგანიზაციებმა მოუწოდეს ქალებს, რომ არ დაკავებულიყვნენ სექსით მამაკაცებთან, სანამ არ იქნებოდა მიღწეული შეთანხმება ქვეყნის პრეზიდენტსა და პრემიერ-მინისტრს შორის. ისინი მზად იყვნენ მეძავებისთვისაც კი გადაეხადათ ფული, რათა ამ გაფიცვას შემოერთებოდნენ. 

## რესურსები ინტერნეტში 
* ლიხტი ჰ., სექსუალური ცხოვრება ძველ საბერძნეთში
* კრიტიკული ესკიზები კომედიისა "ლისისტრატე" 

## სქოლიო
კატეგორია:არისტოფანეს პიესები
კატეგორია:სატირიული პიესები
კატეგორია:ქალები ომებში
კატეგორია:ანტისაომარი პიესები
კატეგორია:ეროსი ანტიკურ საბერძნეთში
სიცოცხლის ვარსკვლავი

მინი|„სიცოცხლის ვარსკვლავი“
**სიცოცხლის ვარსკვლავი** () — გადაუდებელი სამედიცინო დახმარების მომსახურების ემბლემა, რომელსაც აკონტროლებენ ამერიკის მედიცინის ასოციაცია და აშშ-ის ჯანდაცვის დეპარტამენტი.

ემბლემა წარმოადგენს ცისფერ ექვსქიმიან ვარსკვლავს, რომლის ცენტრშიც გვხვდება თეთრი ფერის ასკლეპიოსის კვერთხი.

ემბლემა „სიცოცხლის ვარსკვლავი“ დააპატენტეს 1967 წელს აშშ-ში. ის შეიმუშავა გადაუდებელი სამედიცინო დახმარების შეფმა ლეო შვარცმა.  

დღესდღეობით აღნიშნულ ემბლემას შევხვდებით სხვადასხვა ქვეყნის სასწრაფო დახმარების ავტომობილებზეც. 

ვარსკვლავის ექვსი ქიმი სიმბოლიზირებს ექვს ძირითად ამოცანას, რომელსაც ხსნიან სასწრაფო დახმარების მაშველები: აღმოჩენა, შეტყობინება, საპასუხო რეაქცია,  ადგილზე გაწეული დახმარება, ტრანსპორტირების მომენტში გაწეული დახმარება და დახმარების სპეციალურ ცენტრში გადაყვანა.

## რესურსები ინტერნეტში
* Star of Life from EMS 
* The San Diego Paramedics: Caduceus

კატეგორია:პირველადი დახმარება
უილიამ გოლდინგი

სერ **უილიამ ჯერალდ გოლდინგი** (; დ. 19 სექტემბერი, 1911 — გ. 19 ივნისი, 1993) — 1980 წლის ბუკერისა და 1983 წლის ნობელის პრემიის ლაურეატი, ბრიტანელი მწერალი. XX საუკუნის ერთ-ერთი ცნობილი ლიტერატორი. 

უილიამ გოლდინგი დაიბადა 1911 წელს კორნუოლში.დაამთავრა მარლბოროუს სკოლა, რის შემდეგაც ჩაირიცხა ბრასენოსის კოლეჯში (ოქსფორდი). ცხოვრების განმავლობაში ბევრი სპეციალობით იყო დაკავებული. ის იყო სკოლის მასწავლებელი, ლექტორი, მეზღვაური, მუსიკოსი, მწერალი, მსახიობი. ბავშვობიდან უნდოდა გამხდარიყო მეცნიერი, თუმცა მოგვიანებით აზრი შეიცვალა. ოქსფორდში სწავლისას უილიამი ინგლისურ ლიტერატურას გაეცნო. 1935 წელს დაიბეჭდა მისი პოემების კრებული.

1940 წელს ჩაეწერა საზღვაო ფლოტში. უილიამ გოლდინგმა 6 წელი ზღვაში გაატარა. ომის შემდეგ მუშაობდა მასწავლებლად. შემდეგ ხელმეორედ დაუბრუნდა თავის ძველ საქმიანობას და წერა დაიწყო. მწერლის ინტერესის სფეროებმა გავლენა მის ნაწარმოებებზეც მოახდინა. უკვე 40 წელს გადაცილებულმა დაწერა რომანი ბუზთა ბატონი (1954) — უამრავი სიმბოლიკით დატვირთული ერთგვარი ლიტერატურული პაროდია, „რობინზონიადას“ ერთ-ერთი ვარიანტი, რომელშიც ველური კუნძულის ერთადერთი ცივილიზებული წარმომადგენლები ბავშვები არიან. ამ რომანით მწერალმა არაერთი სტერეოტიპი დაანგრია და უკაცრიელ კუნძულზე მოხვედრილი სკოლის მოსწავლეების მაგალითზე შეულამაზებლად ასახა ადამიანის ქვეცნობიერში ცივილიზებულობის მიღმა მიმალული ურჩხული. 1963 წელს ნაწარმოების მიხედვით ფილმიც გადაიღეს.

უილიამ გოლდინგი 1993 წლის 19 ივნისს გარდაიცვალა. 2008 წელს ჟურნალმა „ტაიმმა“ მას 50 საუკეთესო თანამედროვე ბრიტანელ ავტორთა სიაში მესამე ადგილი მიაკუთვნა.

## რესურსები ინტერნეტში
* 
* 
* 
* უილიამ გოლდინგის ბიოგრაფია 

## სქოლიო
კატეგორია:დაბადებული  19 სექტემბერი
კატეგორია:დაბადებული 1911
კატეგორია:გარდაცვლილი  19 ივნისი
კატეგორია:გარდაცვლილი 1993
კატეგორია:ბუკერის პრემიის ლაურეატები
კატეგორია:ბრიტანელი ნობელის პრემიის ლაურეატები
კატეგორია:ინგლისელი დრამატურგები
კატეგორია:XX საუკუნის ინგლისელი რომანისტები
კატეგორია:XX საუკუნის ინგლისელი პოეტები
კატეგორია:XX საუკუნის ბრიტანელი დრამატურგები
კატეგორია:ინგლისელი მწერლები
კატეგორია:ინგლისელი ნობელის პრემიის ლაურეატები
კატეგორია:ინგლისელი ისტორიული რომანისტები
კატეგორია:ნობელის პრემიის ლაურეატები ანბანის მიხედვით
კატეგორია:მწერლები ანბანის მიხედვით
კოლხეთის სატრაპია

**კოლხეთის სატრაპია** — სპარსეთის იმპერიის ერთ-ერთ რეგიონი, აქემენიანთა სახელმწიფოს ეპოქაში. ჰეროდოტეს ცნობით, აქემენიანთა იმპერიის 20 ოლქიდან (სატრაპიიდან) იყო რიგით მე-19 და საიმპერიო კარს ყოველწლიურად უხდიდა ხარკს, 300 ვერცხლის ტალანტის ოდენობით. გეოგრაფულად მოიცავდა სამხრეთ კოლხეთს და აერთიანებდა აქ მცხოვრებ ქართველურ ტომებს. მასში, ჰეროდოტეს მიხედვით, შედიოდნენ მოსხები, ტიბარენები, მაკრონები, მოსინოჲკები და მარები. 

მაკრონებსა და მოსინიკებს არტაიკტესი — ჰელესპონტის სატრაპი, მარებისა და კოლხების სათავეში კი იდგა ფარანდატე.

სატრაპიაში, არ შედიოდა ჩრდილოეთ კოლხეთი — კოლხეთის სამეფოს კლასიკური ტერიტორია. ფაზისის გარშემო მცხოვრები კოლხები ხარკს ნატურით იხდიდნენ. ისინი ყოველწლიურად 100 ბიჭსა და 100 გოგოს გზავნიდნენ სპარსეთში, ამის სანაცვლოდ კი მათ დარიოს I-ის მიერ გატარებული ადმინისტრაციული რეფორმა არ შეეხოთ და ნომინალური დამოუკიდებლობა შეინარჩუნეს.

## რესურსები ინტერნეტში 
* კოლხეთის სამეფოს მართვის სისტემა ძვ. წ. VI-IV საუკუნეებში

## სქოლიო 
კატეგორია:აქემენიანთა სატრაპიები
კატეგორია:კოლხეთი
საქართველოს სახელმწიფო ელექტროსისტემა

სს **„საქართველოს სახელმწიფო ელექტროსისტემა“ (სსე)** — საქართველოს ელექტროენერგიის გადამცემი სისტემის ერთადერთი ოპერატორი. ამ სტატუსის შესაბამისად, ეწევა ქვეყნის ელექტროენერგეტიკული სისტემის საერთო კოორდინაციას და ელექტროენერგიის მოთხოვნა-მიწოდების დაბალანსებას. კომპანია, ასევე, მართავს მეზობელ სახელმწიფოებთან ელექტროენერგიის გაცვლის პროცესს და აქტიურად თანამშრომლობს მათი გადამცემი სისტემების ოპერატორებთან.

სსე, როგორც გადამცემი სისტემის ერთადერთი ოპერატორი, პასუხისმგებელია, რეალურ დროში, ელექტროენერგიის მოთხოვნა-მიწოდების დაბალანსებასა და ელექტროენერგიის საიმედო მიწოდებაზე.

სსე უზრუნველყოფს ელექტროენერგიის გადაცემასა და დისპეტჩერიზაციას. გადამცემ ქსელს მართავს ეროვნული სადისპეტჩერო ცენტრი, ხოლო მის ტექნიკურ მხარდაჭერას უზრუნველყოფს 4 რეგიონული ფილიალი (აღმოსავლეთის, დასავლეთის, სამხრეთის და კახეთის რეგიონული ქსელები). სსე, ასევე, მართავს მეზობელ სახელმწიფოებთან დამაკავშირებელ ყველა ელექტროგადამცემ ხაზს. დაგეგმილი სარემონტო სამუშაოების ჩასატარებლად, სსე ახორციელებს სასისტემო მნიშვნელობის ელექტროგადამცემი ხაზების და ქვესადგურების ცალკეული ელემენტების გამორთვას და საჭიროების შემთხვევაში, ელექტროენერგიის მიწოდების დროებით შეზღუდვას. ამზადებს რელეური დაცვის სქემებს და აანალიზებს ქსელში მომხდარ ავარიებს.

სსე-ს ეროვნული სადისპეტჩერო ცენტრი, ენერგეტიკული რესურსების ოპტიმალური გამოყენების მიზნით, კოორდინაციას უწევს ელექტროენერგეტიკული ბაზრის მონაწილეების საქმიანობას. ასევე, მართავს გადამცემ ქსელს სტანდარტულ და ავარიულ სიტუაციებში. დაგეგმილი სარემონტო სამუშაოების ჩასატარებლად, სსე ახორციელებს სასისტემო მნიშვნელობის ელექტროგადამცემი ხაზების და ქვესადგურების ცალკეული ელემენტების გამორთვას და საჭიროების შემთხვევაში, ელექტროენერგიის მიწოდების დროებით შეზღუდვას. ამზადებს რელეური დაცვის სქემებს და აანალიზებს ქსელში მომხდარ ავარიებს.

სს „საქართველოს სახელმწიფო ელექტროსისტემა“ ჩამოყალიბდა 2002 წელს შპს „ელექტროდისპეტჩერიზაციისა“ და სს „ელექტროგადაცემის“ შერწყმის საფუძველზე. 2002 წლის დეკემბრიდან სსე-ს მენეჯმენტს უწევდა ირლანდიური კომპანია ESB International-ი, რომელმაც კომპანიის 5 წლიანი მართვის უფლება მოიპოვა „მსოფლიო ბანკის“ მიერ გამოცხადებულ ტენდერში — „ელექტროენერგიის საბითუმო ბაზრის მხარდამჭერი პროექტი“. 2007 წლის ნოემბრიდან აღნიშნული პროექტის დასრულების შემდეგ, სსე-ის მართვა ქართულმა დირექტორატმა განაგრძო.

სსე-ს აქციების სრულ პაკეტს ფლობს სსიპ „სახელმწიფო ქონების ეროვნული სააგენტო“, ხოლო ორგანიზაციის მართვის უფლება გადაცემული აქვს საქართველოს ეკონომიკისა და მდგრადი განვითარების სამინისტროს.

სსე-ს ხელმძღვანელი ორგანოებია: აქციონერთა საერთო კრება, სამეთვალყურეო საბჭო, გენერალური დირექტორი. კომპანიის გენერალური დირექტორია  ვანო ზარდიაშვილი.

## რესურსები ინტერნეტში 
* საქართველოს სახელმწიფო ელექტროსისტემა
* საქართველოს სახელმწიფო ელექტროსისტემა Facebook-ზე

კატეგორია:საქართველოს ენერგეტიკის კომპანიები
კლაუდია დე’ მედიჩი

**კლაუდია დე’ მედიჩი** (, ; დ. 4 ივნისი, 1604 — გ. 25 დეკემბერი, 1648) — ავსტრიის ტიროლის საგრაფოს რეგენტი მისი შვილის სრულწლოვანებამდე, 1632-1646 წლებში. იგი იყო ტოსკანას გრაფის — ფერდინანდო I მედიჩის და კრისტინა ლოთარინგიელის ასული. დაიბადა ფლორენციაში, სახელი ეწოდა ბებიამისის კლაუდია ვალუას პატივსაცემად, ვინც თავის მხრივ, ბრეტანის ჰერცოგინიის — კლაუდიასა და საფრანგეთის მეფის ფრანსუა I-ის შვილიშვილი იყო.

## ბიოგრაფია 
1620 წელს, ის ცოლად გაჰყვა ფედერიკო უბალდო დელა როვერეს, ურბინოს ჰერცოგის ფრასესკო მარია II დელა როვერეს ერთადერთ ვაჟს. მათი ერთადერთი შვილი ტოსკანას დიდ ჰერცოგზე დაქორწინდა. ფედერიკო მოულოდნელად გარდაიცვალა 1623 წლის 29 ივნისს.

ქმრის ნაადრევი სიკვდილის შემდეგ, 1626 წლის 19 აპრილს იგი ცოლად გაჰყვა ავსტრიის ერცჰერცოგს — ლეოპოლდ V-ს, და ამის წყალობით გახდა ავსტრიის ერცჰერცოგინია. ის ინსბრუკში გარდაიცვალა 1648 წელს.

მისი მეუღლის გარდაცვალების შემდეგ, მან საკუთარი შვილის, ფერდინანდ შარლის სახელით ტიროლის რეგენტობა გადაიბარა. კლაუდიას ხუთ მრჩეველთან ერთად 1646 წლამდე ეკავა თანამდებობა. 

ფედერიკო უბალდო დელა როვერესთან მას ერთი შვილი ჰყავდა ვიტორია დელა როვერე (1622-1694), რომელიც დაქორწინდა ფერდინანდო II დე’ მედიჩიზე.

კლაუდია დე’ მედიჩის ლეოპოლდ V-სთან მას ხუთი შვილი შეეძინა : მარია ელეონორა ავსტრიელი (1627-1629) გარდაიცვალა ადრეულ ასაკში; ფერდინანდ შარლ ავსტრიელი (1628-1662) ცოლად შეირთო ანა დე’ მედიჩი; იზაბელა კლარა ავსტრიელი (1629-1685), რომელიც ცოლად გაჰყვა კარლ III-ს მანტუას ჰერცოგს; სიგისმუნდ ფრანც ავსტრიელი (1630-1665), ტიროლის გრაფი და შემდგომში ავსტრიის რეგენტი, რომელმაც ცოლად შეირთო ჰედვიგა ზულცბახელი (1650-1681); მარია ლეოპოლდინ ავსტრიელი (1632-1649), რომელიც ცოლად  გაჰყვა საღვთო რომის იმპერატორ ფერდინანდ III-ს (1608-1657).

## რესურსები ინტერნეტში
* კლაუდია დე’ მედიჩის ბიოგრაფია

კატეგორია:დაბადებული 4 ივნისი
კატეგორია:დაბადებული 1604
კატეგორია:გარდაცვლილი 25 დეკემბერი
კატეგორია:გარდაცვლილი 1648
კატეგორია:მედიჩები
კატეგორია:ქალი რეგენტები
ზუმის დაჯილდოება

**საერთაშორისო სიახლეების გაშუქების კონკურსი "ზუმი"** () — თურქეთის საინფორმაციო ოპერატორების ასოციაციის მიერ დაარსებული საერთაშორისო კონკურსი. ასევე ამ კონკურსს ადარებენ „ოსკარს“ ოპერატორებს შორის. კონკურსი სხვადასხვა კატეგორიებში ტარდება. ხმის მიცემა შესაძლებელია ინტერნეტის მეშვეობით.

2009 წლიდან კონკურსს საერთაშორისო ფესტივალის სტატუსი მიენიჭა.

## სქოლიო
კატეგორია:საერთაშორისო კონკურსები
აჭი

**აჭი** — ისტორიული სოფელი საქართველოში, გურიაში. შედიოდა ლიხაურის სასოფლო საზოგადოებაში. 1874 წელს აჭი მოინახულა და აღწერა დიმიტრი ბაქრაძემ. იმ პერიოდში მისი მოსახლეობა შეადგენდა 30 კომლს, აქედან 20 კომლი მუსლიმი იყო, ხოლო 10 კომლი ქრისტიანი. მოგვიანებით აჭი გაიყო ორ სოფლად: აჭი — სოფელი ოზურგეთის მუნიციპალიტეტში და აჭი — სოფელი ქობულეთის მუნიციპალიტეტში.

სახელწოდება აჭი უკავშირდება ხნულში დატოვებულ ხარვეზს.

## სქოლიო
კატეგორია:ოზურგეთის მუნიციპალიტეტის ისტორიული სოფლები
Super Nintendo Entertainment System

**Super Nintendo Entertainment System** (აბრევიატურა **Super NES** ან **SNES**, შემოკლებით **Super Nintendo**) — არის 16 ბიტიანი ვიდეო თამაშების კონსოლი, შემუშავებული Nintendo-ს მიერ. კონსოლი იაპონიასა და სამხრეთ კორეაში გამოვიდა 1990 წელს, 1991 წელს ჩრდილოეთ ამერიკაში, 1992 წელს ევროპასა და ავსტრალიაში (ოკეანია), ხოლო 1993 წელს სამხრეთ ამერიკაში. იაპონიაში ამ სისტემას ეძახიან **Super Famicom** ან შემოკლებით - **SFC**. სამხრეთ კორეაში იგი ცნობილია **Super Comboy**-ით, სადაც დისტრიბუცია გაუწია* Hyundai Electronics*-მა.  

SNES არის ნინტენდოს მიერ შემუშავებული რიგით მეორე კონსოლი. მისი წინამორბედი არის Nintendo Entertainment System (NES, რომელიც გამოიშვებოდა იაპონიაში სახელწოდებით Famicom ). SNES-ში წარმოდგენილი არის გაუმჯობესებული გრაფიკული და აუდიო შესძლებლობები იმ დროში არსებულ სხვა კოსნოლებთან შედარებით. ამას გარდა, დამატებითი ჩიპების შემუშავება, რომლებიც თავსდებოდნენ თამაშის კარტრიჯებში შესაძლებლობას აძლევდა ყოფილიყო კონკურენტუნარიანი იმ შემთხვევაშიც კი, თუ მსოფლიო ბაზარზე გამოვიდოდა ახალი თაობის სათამაშო კონსოლი.

კონსოლმა მოიპოვა დიდი პოპულარობა უამრავ ქვეყანაში და იქცა 16 ბიტიან ყველაზე მეტად გაყიდვად კონსოლად, მიუხედავად Sega-ს კონკურენციისა ჩრდილოეთ ამერიკაში. SNES არ კარგავდა პოპულარობას 32 ბიტიანი კოსნოლების გამოსვლის შემდეგაც გულშემატკივრებს, კოლექციონერებსა და ენთუზიასტებს შორის, მიუხედავად იმისა, რომ ნინტენდომ შეწყვიტა მისი მხარდაჭერა.

## გალერეა

ფაილი:Super Famicom JPN.jpg|ორიგინალი იაპონური ვერსია
ფაილი:Super Nintendo Entertainment System-USA.jpg|ორიგინალი ჩრდილო ამერიკული ვერსია
ფაილი:SNES 800px.jpg|ორიგინალი PAL ვერსია
ფაილი:SuperFamicom jr.jpg|Super Famicom Jr.
ფაილი:Satellaview_with_Super_Famicom.jpg|Satellaview, სატელიტური მოდემი Super Famicom-ზე
ფაილი:Nintendo-Super-NES-Controller-101.jpg|SNES-ის კონტროლერი

## იხილეთ აგრეთვე
*Nintendo Entertainment System
*Nintendo 64
*Nintendo GameCube
*Nintendo Wii
*Nintendo WiI U

## ლიტერატურა
* 
* 

## რესურსები ინტერნეტში
* Nintendo Corp.-ის ოფიციალური საიტი 
* Nintendo-ს ოფიციალური საიტი რუსეთში 
*  
* SNES-ის თამაშების სია 

## სქოლიო
კატეგორია:მეოთხე თაობის ვიდეო თამაშების კონსოლები
კატეგორია:სახლის ვიდეო თამაშების კონსოლები
კატეგორია:Super Nintendo Entertainment System
კატეგორია:Nintendo-ს კონსოლები
კატეგორია:1990-იანების სათამაშოები
კატეგორია:1990 წელს წარმოდგენილი პროდუქტები
კატეგორია:1991 წელს წარმოდგენილი პროდუქტები
კატეგორია:1992 წელს წარმოდგენილი პროდუქტები
Codex Gigas

***Codex Gigas***, აგრეთვე ცნობილი როგორც **„გიგანტური კოდექსი“** — მსოფლიოში უდიდესი დღემდე შემორჩენილი, შუა საუკუნეების ხელნაწერი. იგი ასევე ცნობილია, როგორც ***ეშმაკის ბიბლია***, სახელი განაპირობა მაშში გამოსახულმა ეშმაკის უზარმაზარმა ილუსტრაციამ და ასევე ლეგენდებმა მისი შექმნის შესახებ. სავარაუდოდ ის XII საუკუნეში,ბოჰემიის (თანამედროვე ჩეხეთი), პოდლაციეს ბენედიქტელთა მონასტერში შეიქმნა. ის შეიცავს ლათინურ ენაზე დაწერილ მრავალ ხელნაწერს. 1648 წელს, ოცდაათწლიანი ომის პერიოდში, მთელი კრებული ნადავლის სახით გატანილი იქნა შვედეთში. დღეს ის დაცულია სტოკჰოლმში, შვედეთის ნაციონალურ ბიბლიოთეკაში და არ არის ხელმისაწვდომი ფართო საზოგადოებისთვის.მარჯვნივ|მინი|ეშმაკის ილუსტრაცია. ლეგენდის თანახმად კოდექსი შექმნა ბერმა, რომელმაც საკუთარი სული ეშმაკს მიჰყიდა.|207x207პქ

## ისტორია
ითვლება, რომ კოდექსი შეიქმნა ბენედიქტელთა მონასტერში, რომელიც XV საუკუნეში ჰუსიტური რევოლუციის დროს განადგურდა. ჩანაწერები კოდექსში მთავრდება 1229 წელს. კოდექსი ინახებოდა ცისტერციანების მონასტერში, შემდგომ კი ის ბრევნოვის ბენედიქტელთა მონასტერმა შეიძინა. 1477-დან 1593 წლამდე, ის ინახებოდა ბროუმოვის ბიბლიოთეკაში, სანამ ის, პრაღაში 1594 წელს, იმპერატორ რუდოლფ II კოლექციაში მოხვდებოდა. 1648 წელს ოცდაათწლიანი ომის დასრულების შემდეგ, შვედურმა ჯარმა მთელი კრებული ნადავლის სახით სტოქჰოლმში გაიტანა. 1649-2007 წლამდე, მანუსკრიპტები სტოკჰოლმის „შვედეთის სამეფო ბიბლიოთეკაში“ ინახებოდა. 1697 წლის, 7 მაისს სტოქჰოლმის სამეფო სასახლეში გაჩნდა ძლიერი ხანძარი, რაც სამეფო ბიბლიოთკაზე ძალიან ცუდად აისახა. კოდექსი გადაარჩინეს ცეცხლისგან, მხოლოდ იმ მიზეზით რომ ის გადმოაგდეს ფანჯრიდან. შედეგად კოდექსმა მიიღო გარკვეული დაზიანებები, ხოლო ზოგიერთი მისი ფურცელი დღესაც დაკარგულია. 2007 წელს, 359 წლის შემდეგ, კოდექსი ქირით დაუბრუნდა პრაღას და 2008 წლამდე ჩეხეთის ნაციონალურ ბიბლიოთეკაში იყო განთავსებული.

## სქოლიო
კატეგორია:ბიბლიის ხელნაწერები
კატეგორია:XIII საუკუნის ხელნაწერები
სტამბოლის ტერაქტი (ივნისი, 2016)

**2016 წლის ივნისის სტამბოლის ტერაქტი** () — მოხდა 2016 წლის 7 ივნისს, დაახლოებით 08:40 (UTC+3) სამ პირს 36 დაშავებულიდან, აქვთ მძიმე დაზიანებები.

## ისტორია 
სტამბოლში ამ ტერაქტამდე უკვე მოხვდა ორი ტერაქტი, 2016 წლის იანვარში და მარტში, რომლებზეც პასუხისმგებლობა აიღო ერაყის ისლამურმა სახელმწიფომ (ISIL). თურქეთი, ისედაც იყო მაღალი უსაფრთხოების განგაშის რეჟიმში, განმეორებითი ტერაქტების გამო, ორი ასეთი თავდასხმა მოხდა ანკარაში, თებერვალსა და მარტში, რა დროსაც ათობით ადამიანი დაიღუპა, პასუხისმგებლობა ტერაქტზე მაშინ აიღო ქურთისტანის თავისუფლების მიმინოებმა (ტაკი), რომელიც ქურთისტანის მუშათა პარტიის (PKK) რადიკალური ფრთაა. თვითმხილველის ცნობით, აფეთქების ადგილას იყო გაჩერებული მანქანა, რომელისაც მართავდა უცნობი პირი და რომელიც შეიძლება ბომბით იყო დატვირთული და რომელიც გამოძიების საგანია. საერთო საცხოვრებელი, რომელიც იყო აფეთქების ადგილთან ახლოს, აფეთქების შედეგად დაზარალდა, სადაც ბომბის ფრაგმენტებმა გაანადგურა სტუდენტთა ოთახების ფანჯრები. დაზიანება და დამსხრეული ფანჯრები დაფიქსირდა დიდ ტერიტორიაზე, მათ შორის XVI საუკუნის შეჰზადეს მეჩეთიც.

არ არსებობს ორგანიზაცია, რომელიც მაშინვე აიღო პასუხისმგებლობა ტერაქტზე. მეთე იარარის პირველადი შეფასებით, რომელიც არის უსაფრთხოების ანალიტიკოსი, ტერაქტი შეიძლება ჩაიდინოს თურქეთში მოქმედმა სამმა ორგანიზაციამ, ესენია: *ქურთისტანის მშრომელთა პარტია* (PKK), *ISIL* და *რევოლუციური სახალხო განმათავისუფლებელი პარტია/ფრონტი* (DHKP-C), აქედან შეიძლება ყველა იყოს პასუხისმგებელი აფეთქებაზე.

## გამოხმაურება
ტერაქტის შემდეგ, თურქეთის პრეზიდენტმა რეჯეფ თაიფ ერდოღანმა *ჰასეკი*ს საავადმყოფოში მოინახულა დაშავებულები. ასევე გააკეთა განცხადება, სადაც ის თქვა, რომ: "ეს არ ეპატიება არავის. ჩვენ გავაგრძელებთ ბრძოლას ტერორიზმის წინააღმდეგ დაუღალავად და ბოლომდე." თურქეთის პრემიერ-მინისტრი ბინალი ილდირიმი გაავრცელა განცხადება, რომელშიც ნათქვამია, რომ: "ტერორისტულ ორგანიზაციას, რომელიც მიზნად ისახავდა, ჩვენი უდანაშაულო მოქალაქეების მოკლა, წმინდა რამადანის თვის პირველ დღეებში, აჩვენა, რომ ისინი არიან კაცობრიობის მტრები."

## ტერაქტის შემდეგ
ტერაქტის შემდეგ, გამზირი და ვეზნეჯილერის მეტროსადგური დაიხურა.

## იხილეთ აგრეთვე
* ანკარის ტერაქტი (თებერვალი, 2016)
* სტამბოლის ტერაქტი (მარტი, 2016)
* ანკარის ტერაქტი (მარტი, 2016)

## სქოლიო
კატეგორია:2016 წლის ტერორისტული აქტები
კატეგორია:ტერორისტული აქტები სტამბოლში
ფურტიო (შუახევის მუნიციპალიტეტი)

**ფურტიო** — სოფელი საქართველოში, აჭარის ავტონომიური რესპუბლიკის შუახევის მუნიციპალიტეტში, ზამლეთის თემში. მდებარეობს მდინარე აჭარისწყლის მარცხენა ნაპირზე, ზღვის დონიდან 590 მ. დაბა შუახევიდან 12 კმ-ში. 2014 წლის აღწერის მონაცემებით სოფელში ცხოვრობს 787 კაცი. საბჭოთა პერიოდში სოფელში განვითარებული იყო მეთამბაქოეობა, მევენახეობა, მეცხოველეობა.

## დემოგრაფია
## ლიტერატურა
## სქოლიო
კატეგორია:შუახევის მუნიციპალიტეტის სოფლები
ავენიუ

220px|მინი|თბილისი. ი. ჭავჭავაძის გამზირი
**ავენიუ** (ქართ. — გამზირი. ფრ. - avenue) — საფრანგეთის, ამერიკის შეერთებული შტატების და ზოგი სხვა ქვეყნის ქალაქებში: ფართო ქუჩა, რომლის გაყოლებაზედაც, ჩვეულებრივ ხეებია დარგული; 
პროსპექტი.

## რესურსები ინტერნეტში
*უცხო სიტყვათა ლექსიკონი

კატეგორია: ქუჩები
კატეგორია: ქუჩები ქალაქების მიხედვით
კაჰარ მაჰკამოვი

**კაჰარ მაჰკამოვი** (; დ 16 აპრილი, 1932 ხოჯენდი, ტაჯიკეთის სსრ, სსრკ — გ. 8 ივნისი, 2016, დუშანბე, ტაჯიკეთი) — საბჭოთა და ტაჯიკი პოლიტიკური მოღვაწე. ტაჯიკეთის სსრ-ის მინისტრთა საბჭოს თავმჯდომარე (1982–1986 და 1990–1991), ტაჯიკეთის კომპარტიის ცკ-ის პირველი მდივანი (1985–1991), სკკპ-ის ცკ-ის პოლიტბიუროს წევრი (1990–1991), ტაჯიკეთის სსრ-ის უმაღლესი საბჭოს თავმჯდომარე (1990), ტაჯიკეთის პირველი პრეზიდენტი (1990–1991). სსრკ-ის 11-ე მოწვევის უმაღლესი საბჭოს კავშირის საბჭოს დეპუტატი (1984—1989 წწ.) ტაჯიკეთის სსრ-დან.

## ბიოგრაფია 
კაჰარ მაჰკამოვი დაიბადა 1932 წლის 16 აპრილს ხოჯენდში, გლეხის ოჯახში. 1953 წელს დაასრულა ლენინგრადის სამთო ინსტიტუტი. 1957 წლიდან სკკპ-ის წევრია. 1961 წლიდან ლენინაბაის ქალაქის აღმასკომის თავმჯდომარეა. 1965 წლიდან ტაჯიკეთის სსრ-ის მინისტრთა საბჭოს თავმჯდომარის მოადგილეა, ხოლო 1982-1986 წლებში — მინისტრთა საბჭოს თავმჯდომარე. 1990 წლიდან ტაჯიკეთის პირველი პრეზიდენტია. 1991 წელს ტაჯიკეთის უმაღლესი საბჭოს რიგგარეშე სხდომაზე გამოუცხადეს უნდობლობა რადგან მხარი დაუჭირა მოსკოვში მიმდინარე აგვისტოს პუტჩს და გადადგა. 

გადადგომის შემდეგ ითვლებოდა ტაჯიკეთის პარლამენტის ზედა პალატის მუდმივ წევრად. იყო ტაჯიკეთის წარმომადგენელი ევრაზიული ეკონომიკურ საზოგადოებაში.  

## რესურსები ინტერნეტში
* კაჰარ მაჰკამოვის ბიოგრაფია 

## სქოლიო
კატეგორია:ტაჯიკეთის პრეზიდენტები
კატეგორია:დაბადებული 16 აპრილი
კატეგორია:დაბადებული 1932
კატეგორია:გარდაცვლილი 8 ივნისი
კატეგორია:გარდაცვლილი 2016
კატეგორია:სსრკ-ის X მოწვევის უმაღლესი საბჭოს დეპუტატები
კატეგორია:სსრკ-ის XI მოწვევის უმაღლესი საბჭოს დეპუტატები
Official U.S. PlayStation Magazine

***Officiall U.S. PlayStation Magazeine*** (შემოკლებით **OPM**) — ყოველთვიური ვიდეო თმაშების ჟურნალი. გამოიცემოდა Ziff Davis-ის მეშვეობით. იგი იყო *Electronic Gaming Monthly*-ის დაძმობილებული ჟურნალი. გამოცემა, ძირითადად, ორიენტირებულლი იყო ექსკლუზიურად PlayStation-ის აპარატულ და პროგრამულ უზრუნველყოფაზე. ჟურნალთან ერთად გამოცემდა დისკს, რომელიც შეიცავდა დემო თამაშებსა და ვიდეობს PlayStation-ის თამაშებზე. ჟურნალი არსებობდა 10 წლის განმავლობაში, 1997-2007 წლებში.

## დემო დისკი
OPM იყო პირველი ჟურნალი, რომელიც შეიცავდა დემო დისკს PlayStation-ის თამაშების შესახებ. პირველი ნომრიდან მოყოლებული, ყოველ ჟურნალს მოჰყვებოდა დისკი, რომელზეც განთავსებული იყო დემო თამაშები, ვიდეოები, ინტერვიუები და ივენთები ინდუსტრიიდან. მაგალითისთვის, 1999 წლის 23 ნომერი შეიცავდა ისეთ დემო თამაშებს, როგორებიც არის *Final Fantasy VIII*, *3Xtreme*, *Tiny Tank*, *Jade Cocoon: Story of the Tamamayu*, *Macross VF-2*, *Centipede*, ''You Don't Know Jack и Ultimate 8-Ball*. მოყოლებული 49-ე ნომრიდან (2001 წლის ოქტომბერი), ჟურნალი შეუდგა PlayStation 2-ის დემო დისკების გამოშვებას. 50-ე, 52-ე და 54-ე ნომრები იყო უკანასკნელი, რომლმებიც შეიცავდნენ დემო დისკებს PlayStation-ის შესახებ. ყველა დემო დისკი შეიმუშავა LifeLike Production, Inc.-მა.

## საერთაშორისო გამოცემები
მსგავსი საერთაშორისო გამოცემები არესებობს შვედეთში, ფინეთში, გაერთიანებულ სამეფოში, ირლანდიაში, გერმანიაში, საფრანგეთში, ესპანეთში, ბელგიაში, პორტუგალიაში, ბრაზილიაში და ავსტრალიაში. ბელგიური გამოცემა, ასევე ქვეყნდება ნიდერლანდებში.

## რესურსები ინტერნეტში
* *OPM* at 1UP.com 
* *PlayStation® Network*
* *PlayStation®'' 
* RadiOPM at 1UP.com  (ოფიციალური პოდკასტი)

## სქოლიო
კატეგორია:ამერიკული ვიდეო თამაშების ჟურნალები
კატეგორია:ამერიკული ყოველთვიური ჟურნალები
კატეგორია:1997 წელს დაარსებული ჟურნალები
კატეგორია:2007 წელს გაუქმებული ჟურნალები
კატეგორია:PlayStation-ის ჟურნალები
კატეგორია:გაუქმებული ამერიკული კომპიუტერული ჟურნალები
PlayStation Official Magazine (ავსტრალია)

***PlayStation Official Magazine (ავსტრალია)*** არის ავსტრალიური ყოველთვიური  ვიდეო თამაშების ჟურნალი, რომელსაც უშვებს Citrus Media. აქვეყნებს მიმოხილვებს, პრევიუებსა და სიახლეებს ვიდეო თამაშების შესახებ.. დაარსდა 2007 წლის მარტს. წელიწადში გამოიცემა 13 ნომერი. ჟურნალის თავდაპირველი სახელწოდება იყო *Official PlayStation 2 Magazine* (ავსტრალია)” თუმცა შეიცვალა სახელწოდება PlayStation 3-ის გამოსვლის შემდეგ. ხშირად მოიხსენიებენ აბრევიატურით OPS.

## რესურსები ინტერნეტში
*ოფიციალური საიტი 

## სქოლიო
კატეგორია:ავსტრალიური კომპიუტერული ჟურნალები
კატეგორია:2007 წელს დაარსებული ჟურნალები
კატეგორია:PlayStation-ის ჟურნალები
კატეგორია:ვიდეო თამაშები ავსტრალიაში
კატეგორია:ავსტრალიური ყოველთვიური ჟურნალები
კატეგორია:ავსტრალიური ვიდეო თამაშების ჟურნალები
ვეშაპი მადათოვზე

**„ვეშაპი მადათოვზე“** — ქართველი მწერლის აკა მორჩილაძის ტრილოგია მადათოვის მესამე წიგნი.

## შინაარსი 
ისევე, როგორც მადათოვის წინა რომანებში, მკითხველი აქაც მრავალ ისტორიულ პერსონაჟს შეხვდება და წარსულის სურათებსაც გაიხსენებს. რომანის მეორე ნაწილში მწერალი ახალ რეალობას ქმნის, რომლის ფინალშიც მკითხველი ხვდება, რომ მადათოვის ოცდაათწლიანი ისტორია სინამდვილეში ვირტუალური რეალობა, XXI საუკუნეში შექმნილი კომპიუტერული თამაში, „მეჯიქ პოლისი“ ყოფილა.

კატეგორია: აკა მორჩილაძის ნაწარმოებები
კატეგორია:ქართული რომანები
ჩრდილი გზაზე

**„ჩრდილი გზაზე“** — ქართველი მწერლის აკა მორჩილაძის 2014 წელს გამოცემული წიგნი.

## აღწერა 
წიგნი ჟანრობრივად დოკუმენტურ პროზას მიეკუთვნება, რადგან აქ არაფერია გამოგონილი. მწერალი საბჭოთა ეპოქის საქართველოზე წერს – დაწყებული სტალინის დროიდან XX საუკუნის 90-იან წლებამდე. იგი მიმოიხილავს ათწლეულებად დაყოფილ პერიოდებს და იმ ცვლილებებს, რაც მათ ახლდა.

## სახელწოდება 
1956 წელს რეჟისორმა დავით რონდელმა, კონსტანტინე ლორთქიფანიძის და ემანუელ ფეიგინის სცენარის მიხედვით გადაიღო ფილმი „ჩრდილი გზაზე“. სწორედ ამ ფილმიდან აიღო აკა მორჩილაძემ წიგნის სახელწოდება. 

## რესურსები ინტერნეტში 
*ბაკურ სულაკაურის გამომცემლობა - „ჩრდილი გზაზე“

## სქოლიო
კატეგორია: აკა მორჩილაძის ნაწარმოებები
PSM3

***PSM3*** (შემოკლებული ***PlayStation 3 Magazine***-სგან) — ბრიტანული ჟურნალი პლეისტეიშენის კონსოლების ვიდეო თამაშების შესახებ, რომელიც გამოიცემოდა ყოველთვიურად 2000-2012 წლებში.

მისი თავდაპირველი სახელწოდება იყო *PSM2* ხოლო პირველი ნომერი გამოვიდა 2000 წლის ოქტომბერს. PSM3 სწრაფად იქცა ყველაზე პოპულარულ არაოფიციალურ ჟურნალად Playstation-ს შესახებ დიდ ბრიტანეთში. 78 ნომროდან მოყოლებული მას შეეცვალა სახელწოდება *PSM3*-ით და ფოკუსირება მოახდინა PlayStation 3-ის პროდუქტებზე, თუმცა ასევე იბიჭდებოდა მასალები PlayStation 2-ისა და PlayStation Portable-ის შესახებ. 2011 წლის ივლისს მოხდა ჟურნალის რედიზაინი.

2012 წლის 13 ნოემბერს გახდა ცნობილი  ჟურნალების *PSM3*-სა და *Xbox World*-ის დახურვის შესახებ. *PSM3*-ის უკანასკნელი ნომერი გამოვიდა 2012 წლის 12 დეკემბერს.

## დისკი
PSM3-ის დისკი მკითხველთა შორის პოპულარული იყო მიმოხილვების წყალობით. ყოველთვიურად დისკზე ანთავსდებდნენ ვიდეომასალებს ვიდეო თამაშებისა და ჟურნალის ავტორების კომენტარების შესახებ. 2007 წელს გამოვიდა *PSM3*-ის ორმხრიანი დისკი. ერთ მხარეზე იყო სტანდარტული DVD, ხოლო მეორეზე - თამაშების ტრეილერები მაღალი გარჩევადობით, სკრინშოტები და ა.შ.

## ბლოგი
ჟურნალის ბლოგი არსებობდა 2006 წლამდე. თავდაპირველად იგი გახდა CVG ქსელის ნაწილი სხვა სათამაშო ჟურნალებთან ერთად გამოშვებული Future-ის მიერ, მათ შორის იყო *Xbox World*. ბლოგმა ყურადღება მიიქცია PlayStation 3-ის გაყიდვების დასაწყისში იაპონიაში, როდესაც შტატგარეშე თანამშრომელი ჯოელ სნეიპი იდგა რიგში და მიჰყავდა რეპორტაჟი პირდაპირ ეთერში. სნეიპი გახდა მეორე ადამიანი მსოფლიოში, რომელმაც შეიძინა PlayStation 3.

## პოდკასტები
2007 წლის 21 ივნისს PSM3 განაცხადა, რომ გამოუშვებდა პოდკასტებს და შესთავაზა მკითხველებს თავად აერჩიათ სადისკუსიო თემები. პოდკასტის პირველი გამოშვება დადებითად მიიღეს მკითხველებმა, რამაც განაპირობა მეორის გამოშვება 2007 წლის 31 ივლისს. ორივე პოდკასტი ხანგრძლივობით აღემატებოდა ერთ საათს. ამის შემდეგ მისი გამოშვება გახდა რეგულარული.

## რესურსები ინტერნეტში
* PSM3-ის ოფიციალური ბლოგი
* PSM3 საიტზე MySpace

## სქოლიო
კატეგორია:ყოველთვიური ბრიტანული ჟურნალები
კატეგორია:ბრიტანული ვიდეო თამაშების ჟურნალები
კატეგორია:გაუქმებული ბრიტანული კომპიუტერული ჟურნალები
კატეგორია:2000 წელს დაარსებული ჟურნალები
კატეგორია:2012 წელს გაუქმებული ჟურნალები
კატეგორია:PlayStation-ის ჟურნალები
სიერა-ვიკუნია-მაკენა

**სიერა-ვიკუნია-მაკენა** () — ჩილეს სანაპირო ქედის უმაღლესი სექცია; მდებარეობს ჩრდილოეთ ჩილეში, პამპა-დელ-ტამარგუელის ვაკის დასავლეთით. მისი უმაღლესი მწვერვალის სიმაღლე ზღვის დონიდან 3000 მეტრს აჭარბებს. გადაჭიმულია ჩრდილოეთიდან სამხრეთის მიმართულებით, დაახლოებით 170 კმ მანძილზე, ანდების პარალელურად. ქედის აღმოსავლეთით მდებარეობს ატაკამის უდაბნოს ყველაზე მშრალი ნაწილი.

ქედს სახელი ეწოდა ჩილელი მწერლის, ბენხამინ ვიკუნია მაკენას პატივსაცემად.

## იხილეთ აგრეთვე 
* ჩილეს ვულკანების სია

## სქოლიო
კატეგორია:ჩილეს მთები
პამპა-დელ-ტამარგუელი

250px|მინი|პამპა-დელ-ტამარგუელი
**პამპა-დელ-ტამარგუელი** () — ვრცელი ვაკე ჩილეში, რომელიც მოიცავს ნორტე-გრანდეს ბუნებრივი რეგიონის მნიშვნელოვან ნაწილს. სახელი ეწოდა ხე ტამარგუოსგან, რომელიც ამ ტერიტორიაზე უხვადა გავრცელებული. მიიჩნევა ატაკამის უდაბნოს ნაწილად. დასავლეთით ესაზღვრება ჩილეს სანაპირო ქედი, აღმოსავლეთით კი ანდების დასავლეთ კალთები. ვაკის მთლიანი ფართობი დაახლოებით 12 500 კმ²-ია, ზღვის დონიდან საშუალო სიმაღლე კი 1100 მეტრი.

## სქოლიო
კატეგორია:ჩილეს ვაკეები
მეგრული მითოლოგია

**მეგრული მითოლოგია** — ლაზურთან ერთად ქართული მითოლოგიის ერთ-ერთი უძველესი შტო და შენაკადი, მნიშვნელოვანია უფრო მტკიცედ შემორჩენილი წარმართული სახე ზღაპრებსა და მითებში, სადაც ქრისტიანული ნაკადი ნაკლებად იგრძნობა. კოლხეთის დაბლობის ამ ნაწილში უფრო მტკიცედ შემონახულა ბერძნული მითოლოგიის მოტივები, უშუალო კონტაქტის კვალი (ლეთა, ლეთო — მინიშნება ქვესკნელის ნაკადზე და სხვა).

ბერძნული პოლიფემე, ცალთვალა კიკლოპი (სვან. ხეც), მეგრულშიც ცალთვალა ბუმბერაზია, კუნძულზე ცხვარს მწყემსავს. მეთევზეებს შეიპყრობს, ექვსს ჩაახრამუნებს, ორიც შამფურით ამოსწვავს თვალს (სავაშლეთის დევსაც ემსგავსება).

მეგრულ მითოლოგიაში შემორჩა უძველესი ინდო-ირანული ღვთაების, მითრას, კულტის ნაშთებიც (მისრობა). ეს მეტყველებს ჩვენი ხალხის კავშირზე სირიასთან, შუამდინარეთთან, მცირე აზიასთან, რომის იმპერიასთან, სადაც მითრას კულტი ძლიერ გავრცელებული იყო. მითრას თვალს ეძახდნენ მზეს, რაც ამართლებს მზიურ კოლხეთში მისი კულტის პოპულარობას.

განსაკუთრებით საგულისხმოა მეგრული სიმღერები, ზღაპრები, ლეგენდები, მითური სახეები (ტყაში მაფა, ოჩოკოჩი, წყარიშ მაფა, მესეფი...). შეკრებილი და ნაწილობრივ შესასწავლია დიდძალი ფოლკლოლური მასალა (ა. ცაგარელი, ტ. ქობალია, ნ. მარი, შ. ბერიძე, მ. ხუბუა, ი. ყიფშიძე...). ალ. ხახანაშვილი, ქართული სიტყვიერების ისტორია, I, 1904; მ. ჩიქოვანი, ბერძნული და ქართული მითოლოგიის საკითხები, 1971.

## ლიტერატურა 
**აკაკი გელოვანი*, მითოლოგიური ლექსიკონი —  გამომცემლობა „საბჭოთა საქართველო“, თბ., 1983.

კატეგორია:ქართული მითოლოგია
კატეგორია:მითოლოგია
ვილჰელმის კივილი

მინი|მარჯვნივ|ვილჰელმის კივილი
**ვილჰელმის კივილი** () — კინოსა და ტელევიზიაში ხშირად გამოყენებული ხმოვანი ეფექტი. პირველად გამოიყენეს 1951 წლის ვესტერნში „შორეული დოლები“. აღნიშნული ეფექტის პოპულარობას ხელი შეუწყო „ვარსკვლავური ომების“ ეპიზოდებმა. 

აღნიშნული ხმა იქცა ერთ-ერთ ყველაზე ცნობილ კინოშტამპად და გამოყენებულია კომპიუტერულ თამაშებსა და რამდენიმე ასეულ ფილმში.

ხმის ეფექტს სახელი ეწოდა ისრით დაჭრილი რიგითი ვილჰელმის მიხედვით 1953 წლის ვესტერნიდან „იერიში მდინარე ფეზერთან“.  

ვილჰელმის კივილს ხშირად შევხვდებით კვენტინ ტარანტინოს ფილმებში (მაგ: „ცოფიანი ძაღლები“, „მოკალი ბილი“, „სიკვდილგამძლე“, „უსახელო ნაბიჭვრები“, „ჯანგო გათავისუფლებული“).

## რესურსები ინტერნეტში 
* Most Popular „Wilhelm Scream“ Titles

## სქოლიო
კატეგორია:1951 წლის ნამუშევრები
კატეგორია:ხმის ეფექტები
ტრევის შადრევანი

მინი
მინი
**ტრევის შადრევანი** () — რომის უდიდესი შადრევანი, 25,9 მეტრი სიმაღლითა და 19,8 მეტრი სიგრძით. 

ბაროკოს სტილის ეს შადრევანი 1732-1762 წლებში ააგო არქიტექტორმა ნიკოლო სალვიმ.

სასახლის მთელი ფასადი და შადრევანი მიღებულია, როგორც ერთი მთლიანობა, ამიტომაა, რომ შადრევანი გრანდიოზულად გვეჩვენება. სასახლის ცენტრალური ნიშიდან ამოდის ზღვის ნიჟარაზე მჯდომი ოკეანე, რომელსაც ექაჩებიან ტრიტონები და ჰიპოკამპუსები. მარჯვენა ბარელიეფზე ახალგაზრდა გოგონა რომაელ ჯარისკაცებს მიუთითებს წყაროზე. აღნიშნულ წყაროზე მოათავსეს აკვედუკი, რომლის მეშვეობითაც რომს წყალი მიეწოდებოდა. აკვედუკმაც და წყარომაც მიიღეს სახელწოდება Acqua Vergine (Acqua — წყალი, Vergine — ქალწული).

არსებობს ლეგენდა, რომ თუ შადრევანში ჩააგდებ ერთ მონეტას აუცილებლად დაბრუნდები რომში, ორი მონეტა — სასიყვარულო შეხვედრაა, სამი — ქორწილი, ოთხი — სიმდიდრე, ხუთი კი — განშორება. ყოველი წლის ბოლოს შადრევნიდან, დაახლოებით, 700 000 ევროს იღებენ. 

შადრევნის მარცხენა ნაწილში მდებარეობს „მიჯნურთა მილები“. ლეგენდის მიხედვით, წყვილები, რომლებიც ამ მილებიდან დალევენ წყალს, სამუდამოდ ერთად იქნებიან.

ტრევის შადრევანს ბევრ ცნობილ ფილმში წავაწყდებით. მაგ: „რომაული არდადეგები“, „ტკბილი ცხოვრება“, სადაც შადრევანი მესამე მთავარ გმირად გვევლინება ანიტა ეკბერგთან და მარჩელო მასტროიანისთან ერთად და ა.შ.  

## რესურსები ინტერნეტში
*The fountain is the blue rounded rectangle in the centre of the photo, just west of the Quirinal Palace.
*Roman Bookshelf&nbsp;– Trevi Fountain&nbsp;– Views from the 18th and 19th centuries 
*Trevi Fountain Virtual 360° panorama and photo gallery.
*Engraving of the fountain's more modest predecessor.

კატეგორია:რომის შადრევნები
დრაუნგაიეკუდლი

**დრაუნგაიეკუდლი** () — მყინვარი ისლანდიაში. წარმოადგენს ისლანდიის ყველაზე ჩრდილოეთით მდებარე მყინვარს. მდებარეობს კუნძულის ჩრდილო-დასავლეთ ნაწილში, ვესტფირდირის ტერიტორიაზე. მყინვარის ფართობი შეადგენს 160-200 კმ²,-ს, სიგრძე — ≈ 20 კმ-ს. გაწოლილია ჰორნსტრანდირის ნახევარკუნძულის ფუძეზე, რომელიც თავის მხრივ, ვესტფირდირის ნახევარკუნძულის ჩრდილოეთურ განშტოებას შეადგენს და მისგან ისა-ფიორდითაა გამოყოფილი. მყინვარის უმაღლესი წერტილი ზღვის დონიდან დაახლოებით 925 მ სიმაღლეზე მდებარეობს.

## იხილეთ აგრეთვე
* ისლანდიის მყინვარები

## რესურსები ინტერნეტში
* მყინვარი დრაუნგაიეკუდლი

კატეგორია:ისლანდიის მყინვარები
GamePro

***GamePro*** იყო ამერიკული მრავალპლატფორმული ვიდეო თამაშების ჟურნალი, რომელიც გამოსცემდა ონლაინ და ბეჭდვით კონტენტს და მოიცავდა ვიდეო თამაშებსა და ვიდეო თამაშების აპარატულ და პროგრამულ უზრუნველყოფას. იგი ასევე მოიცავდა სხვადასხვა სათამაშო კონსოლებს PC კომპიუტერებიდან დაწყებული მობილური თამაშებით დამთავრებული. GamePro Media საკუთრებაში შედიოდა, როგორც GamePro-ს ჟურნალი, ასევე - საიტი. GamePro Media იყო International Data Group-ის შვილობილი კომპანია. 

პირველი ნომერი გამოიცა 1989 წელს. ჟურნალი აქვეყნებდა სიახლეებს, მიმოხილვებსა და პრევიუებს ვიდეო თამაშების შესახებ.გამოიცემოდა ყველთვიურად. უკანასკნელი ნომერი გამოქვეყნდა 2011 წლის ოქტომბერს. 

*GamePro.com* ოფიციალურად გაეშვა 1998 წელს. იგი აქვეყნებდა ყოველდღიურ სიახლეებს, მიმოხილვებს, პრევიუებს, სკრინშოტებსა და ვიდეოებს. საიტს ასევე გააჩნდა საკუთარი ფორუმები და ბლოგები. 2010 წლის იანვარს მოხდა საიტის დიზაინის ცვლილება. GamePro.com-ს ასევე გააჩნდა საიტები გერმანიასა და საფრანგეთში.

## რესურსები ინტერნეტში
* Gamepro.com: Gamepro-ს ოფიციალური ვებსაიტი
* GameproMedia.com: ონლაინ მედია კომპლექტი 
* Games.net: Gamepro Media Network-ის ვებსაიტი
* GameDownloads.com: Gamepro Media Network-ის ვებსაიტი 
* Blogfaction.com: Gamepro Media Network-ის ვებსაიტი 
* Gamepro API
* *Gamepro* RetroMags-ის ვიკი სტატიები

### GamePro Media-ს საერთაშორისო ვებსაიტები
* Gamepro გერმანია
* Gamestar გერმანია
* Gamepro საფრანგეთი 
* Gamepro TV ესპანეთი 
* Gamepro en Español 
* Gamez ნიდერლანდები 
* Gamestar იტალია 
* Gamestar უნგრეთი
* Gamestar პოლონეთი 

## სქოლიო
კატეგორია:ამერიკული ყოველთვიური ჟურნალები
კატეგორია:ამერიკული ვიდეო თამაშების ჟურნალები
კატეგორია:ვიდეო თამაშების საიტები
კატეგორია:ვიდეო თამაშების ჟურნალისტიკა
კატეგორია:1989 წელს დაარსებული ჟურნალები
კატეგორია:2011 წელს გაუქმებული ჟურნალები
კატეგორია:გაუქმებული ამერიკული კომპიუტერული ჟურნალები
კატეგორია:International Data Group
სისხლი აუზში

**„სისხლი აუზში“** — არაოფიციალური სახელწოდება სსრკ-სა და უნგრეთს შორის გამართული წყალბურთის მატჩისა, რომელიც შედგა 1956 წლის 6 დეკემბერს, მელბურნის ოლიმპიურ თამაშებზე. 

მატჩი გაიმართა სსრკ-ის მიერ 1956 წლის უნგრული აჯანყების ჩახშობიდან დაახლოებით ერთ თვეში. სახელწოდება მატჩმა მიიღო კადრების წყალობით, რომელზეც უნგრელი წყალბურთელი ერვინ ზადორი წარბიდან ძლიერი სისხლდენით იყო გამოსახული. აღნიშნული კადრები გახდა სიმბოლო უნგრული წინააღმდეგობისა.  

## მატჩის განვითარება 
დილით, მატჩის დაწყებამდე, უნგრელმა წყალბურთელებმა დაცინვა დაუწყეს საბჭოელ სპორტსმენებს რუსული ფრაზებით. მატჩმა უკომპრომისო ბრძოლის სახე მიიღო. თამაშის დამთავრებამდე რამდენიმე წუთით ადრე უნგრეთის ნაკრები წინ იყო ანგარიშით 4:0. ამ დროს სსრკ-ის ნაკრების წყალბურთელმა ვალენტინ პროკოპოვმა ვერ მოითმინა სიტყვიერი პროვოკაცია ერვინ ზადორისგან და მარჯვენა თვალში მიაყენა დარტყმა მუშტით. მიუხედავად ტრავმისა უნგრელმა სპორტსმენმა თამაში განაგრძო, თუმცა აუზში სისხლის კვალს ტოვებდა. აღნიშნულმა ეპიზოდმა დიდად იმოქმედა შეკრებილ მაყურებელზე, რომელთა უმეტესობაც თანაუგრძნობდა ზადორს და უნგრელების მიმართ სიმპატიით განეწყო. რამდენიმე მათგანი აუზსაც მიუახლოვდა და ანტისაბჭოურ ლოზუნგებს სკანდირებდნენ. მატჩი შეწყდა. საბჭოთა ნაკრებს ტექნიკური წაგება ჩაეთვალა. მოგვიანებით უნგრელებმა ფინალში 2:1 სძლიეს იუგოსლავიელებს და ოლიმპიური ჩემპიონებიც გახდნენ. 

ოლიმპიური თამაშების დასრულების შემდეგ უნგრეთის ნახევარმა ნაკრებმა დასავლეთში თავშესაფარი ითხოვა. ასამდე უნგრელმა სპორტსმენმა გადაწყვიტა ოლიმპიადის შემდეგ სამშობლოში აღარ დაბრუნებულიყო.

## რესურსები ინტერნეტში
* აღნიშნული მოვლენებისადმი მიძღვნილი სტატია საიტზე რადიო „თავისუფალი“ 

კატეგორია:ზაფხულის ოლიმპიური თამაშები 1956
სისხლიანი არწივი

მინი|300x300პქ|მოხატულობის აღნიშვნა მეომრის ზურგზე. გამოსახულება სამსხვერპლოს ქვაზე გოტლანდიდან. მეომრის თავზე ასახულია ოდინის სიმბოლო — ვალკნუტი.
**სისხლიანი არწივი** (შვედ. blodörn, ნორვ. blodørn, დან. blodørn) — ვიკინგების დროინდელი სიკვდილით დასჯის მეთოდი, რომლის დროსაც განსასჯელს ნეკნებს ამოუტრიალებდნენ ხოლმე, რითაც იქმნებოდა ფრთების ეფექტი. ასეთ დროს სიკვდილის მიზეზი იყო ტრავმული შოკი ან პნევმოთორაქსი.   

ისტორიკოსთა უმეტესობა ეჭვქვეშ აყენებს დასჯის ასეთი მეთოდის არსებობას და მტრის გვამზე ჩატარებულ რიტუალად მიიჩნევს. 

გვიანდელ ქრისტიან ავტორებში „სისხლიანმა არწივმა“ ბარბაროსული სისასტიკის იერი შეიძინა. მაგალითისთვის, საქსონ გრამატიკოსი „დანიელთა საქმენის“ მე-9 წიგნში ამბობს, რომ წამების დროს ნორთუმბრიის მეფეს, ელა II-ს ზურგზე მარილს აყრიდნენ. 

## ლიტერატურა 
* Roberta Frank. «Viking Atrocity and Skaldic Verse: The Rite of the Blood-Eagle». *The English Historical Review*. Vol. 99, No. 391, Apr. 1984.
კატეგორია:ვიკინგები
კატეგორია:სიკვდილით დასჯის მეთოდები
დამალული მიკი

მინი
მინი
**„დამალული მიკი“** — მიკი მაუსის ოსტატურად დამალული სილუეტი, შემდგარი სამი წრისგან, რომლებიც სიმბოლიზირებენ თაგვის ყურებსა და თავს. ყურადღებით დაკვირვების მეშვეობით „დამალული მიკის“ ხილვა შეგიძლიათ დისნეის მრავალ კლასიკურ ფილმში (როგორებიცაა მეფე ლომი, პატარა ქალთევზა და ა.შ.), ასევე დისნეილენდებშიც და მსგავს გასართობ პარკებში. 

მიკი მაუსის თავი უკვე დიდი ხნის მანძილზე ძალზედ ცნობილი და გამოყენებადი სიმბოლო და თილისმაა, თუმცა მისი ამოცნობა ყოველთვის მარტივი როდია. ფილმებში „დამალულმა მიკიმ“ შეიძლება მიიღოს კლდის, წყალსაცავისა თუ თანავარსკვლავედის ფორმა.

დიდი ხნის განმავლობაში „დამალული მიკი“ დისნეის კომპანიის პროფესიული საიდუმლო იყო და წარმოადგენდა ამა თუ იმ ხელოვნის ხელწერას, თუმცა გარკვეული ხნის შემდეგ საიდუმლო გამჟღავნდა და კომპანიამ ოფიციალურად აღიარა „დამალული მიკის“ არსებობა. დისნეილენდებში შეგიძლიათ შეიძინოთ სპეციალური ბროშურები, რომლებიც შეიცავენ მინიშნებებს პარკში არსებულ ცნობილ „ტრიციკლებზე“. 

## დამალული მიკი კინემატოგრაფიაში 
ქვემოთ ჩამოთვლილია სია იმ ფილმებისა თუ ანიმაციური ფილმებისა, სადაც ყურადღებით დაკვირვებით შეგიძლიათ იხილოთ მიკი მაუსის სილუეტები.  
* ფიფქია და შვიდი ჯუჯა (1937 წლის ფილმი)
* ბემბი
* პიტერ პენი
* კონკია
* მძინარე მზეთუნახავი
* შავი კარდალა
* პატარა ქალთევზა
* მზეთუნახავი და ურჩხული
* მეფე ლომი
* მეფე ლომი 3: აკუნა მატატა
: *ფილმის DVD დისკზე აგრეთვე შეტანილია თამაში, რომლის მიზანია 20 ცალი მიკის დამალული სილუეტის პოვნა.*
* ლილო და სტიჩი
* კარიბის ზღვის მეკობრეები: "შავი მარგალიტის წყველა"

## იხილეთ აგრეთვე 
* მიკი მაუსი

## რესურსები ინტერნეტში
* Hidden Mickeys of Disney  — საიტი მთლიანად ეთმობა „დამალული მიკის“ ფენომენს 
* FindMickey.com  — მიკის ძიება დისნეილენდში
* Hidden Mickeys Guide — გზამკვლევი „დამალული მიკის“ მაძიებელთათვის 

კატეგორია:იუმორი
სინკო-დე-მაიო

მინი|პოსტერი
**სინკო-დე-მაიო** ( — ხუთი მაისი) — მექსიკის ეროვნული დღესასწაული, პუებლის ბრძოლაში (5 მაისი, 1862 წ.) გამარჯვების აღსანიშნავად. 

დღესასწაული ასევე ფართოდ აღინიშნება აშშ-შიც (ძირითადად ლათინოამერიკელების მიერ, რომლებიც ამერიკა-მექსიკის ომის შემდგომ ამერიკის მიერ ანექსირებულ სამხრეთის შტატებში ცხოვრობენ. მაგ: კალიფორნია, არიზონა, ნიუ-მექსიკო, ტეხასი). 

აღნიშნულ დღესასწაულს ხშირად მოიხსენიებენ, როგორც მექსიკურ წმინდა პატრიკის დღეს. სინკო დე მაიოს დროს სუფრა მექსიკური კერძებითაა გაწყობილი, ფონს კი ამშვენებს ეროვნული ცეკვები და მუსიკა. ამ დღეს ეწყობა დიდი ფესტივალები და კარნავალები. ზოგიერთ რაიონში დღესასწაული კვირაობით გრძელდება.

## რესურსები ინტერნეტში 
* სინკო დე მაიო — პუებლოში გამარჯვების დღე

კატეგორია:მექსიკის ისტორია
კატეგორია:მექსიკის ეროვნული დღესასწაულები
ერთი ქვეყანა, ორი სისტემა

**ერთი ქვეყანა, ორი სისტემა** (ჩინ. 一國兩制) —1980-იან წლებში დენ სიაოპინის მიერ შემოთავაზებული იდეა, რომლის მიხედვითაც ჩინეთის სახალხო რესპუბლიკას უნდა განეცადა ცვლილებები. სიაოპინის შემოთავაზებული ვარიანტის მიხედვით უნდა ყოფილიყო მხოლოდ ერთი ჩინეთი, თუმცა ისეთ ტერიტორიებს, როგორიცაა ჰონგ-კონგი, მაკაო და ტაივანი ექნებოდათ საკუთარი კაპიტალისტური, ეკონომიკური და პოლიტიკური სისტემები, ხოლო ჩინეთის დარჩენილი ნაწილი კი იქნებოდა სოციალისტური. საკუთარი სურვილისამებრ ტაივანს შეეძლო შეენარჩუნებინა საკუთარი პოლიტიკური სისტემა, იურისდიქცია, შეიარაღება, ეკონომიკური და ფინანსური სისტემა, კომერციული და კულტურული შეთანხმებები სხვა ქვეყნებთან და ასევე მიეღო კონკრეტული უფლებები საერთაშორისო ურთიერთობებში.

## იხილეთ აგრეთვე 
* სამი სახალხო პრინციპი 

## სქოლიო
კატეგორია:ჰონგ-კონგი
კატეგორია:ჩინეთის პოლიტიკა
კატეგორია:ჩინეთის კომუნისტური პარტიის იდეოლოგია